internet vaartha 241 Views
న్యూఢిల్లీ : ఆస్ట్రేలియాతో డే అండ్‌ నైట్‌ తాము సిద్ధంగా లేమని దక్షిణాఫ్రికా స్టార్‌ బ్యాట్స్‌మెన్‌ డివిలియర్స్‌ వెల్లడించాడు. కాగా వచ్చే నవంబర్‌లో మూడు మ్యాచ్‌ల టెస్ట్‌ సిరీస్‌ కోసం ఆస్ట్రేలియాలో దక్షిణాఫ్రికా పర్యటించనున్న సంగతి తెలిసిందే. ఈ సిరీస్‌లో చివరిదైన మూడవ టెస్ట్‌ను డే అండ్‌ నైట్‌ ఫార్మాట్లో నిర్వహించాలను కుంటుంది క్రికెట్‌ ఆస్ట్రేలియా. అయితే ఈ ప్రతిపాదన పట్ల సపారీ ఆటగాళ్లు విముఖత చూపుతున్నారు. ఇప్పటికైతే డే అండ్‌ నైట్‌ టెస్టులు ఆడేందుకు మేం సిద్ధంగా లేము. తొలి డే అండ్‌ నైట్‌ మ్యాచ్‌ ఆడిన స్టీవ్‌ స్మిత్‌తో పాటు మరికొందరు ఆటగాళ్లతోనూ ఆ అనుభవం గురించి మాట్లాడాం. రెండు జట్లలోని ఆటగాళ్లు ఈ ప్రతి పాదనకు వ్యతిరేకంగా ఉన్నారు. గులాబి బంతి మన్నిక, పిచ్‌పై చేసే మార్పులపై సందిగ్దతతో పాటు అనుమనాలు ఉన్నాయిఇ, ఒక్క ప్రాక్టీస్‌ మ్యాచ్‌తో మేం దానికి అలవాటు పడిపోలేం పైగా ఈ సిరీస్‌ తమకు ఎంతో ప్రధానం అని డివిలియర్స్‌ పేర్కొన్నాడు.